**POLITIKATUDOMÁNY – POLITIKAI FILOZÓFIA – POLITIKAELMÉLET**

Tárgyleírás

A politika világát különböző diszciplínák vizsgálták és vizsgálják. Továbbá nem könnyíti a helyzetet, hogy különböző címek alatt folytak a politika elemzései. Platón az Államról írt és a Törvényekről, Arisztotelész Politika illetve Etika címszó alatt foglalkozott ezzel. Összefoglalóan azt mondhatjuk, hogy ezen hagyomány alapján a középkortól a 20. század első harmadáig-feléig a politikai filozófia volt elsősorban a politika világának kutatója, beleértve a politikai eszmetörténetet is. A politikatudomány megjelenése azonban megváltoztatta a helyzetet. Egy a filozófiától (és a 19. századi államelmélettől) függetlenné váló diszciplínáról van szó, mely önálló módszertant alakított ki és nemcsak az eszmékkel, hanem az intézményekkel, a politikai nyelvvel, röviden: a politikai realitás empirikus vizsgálatával is foglalkozott. Az elméleti megközelítések pedig besorolódtak a politikaelmélet címszó alá.

Témák

A politikai filozófia 20. századi gondolkodói

A politikai teológia mint a vallás, a jog és a politika metszéspontját vizsgáló diszciplína

A politikatudomány mint demokráciatudomány: tudós szerep – politikai tanácsadó szerep

*Irodalom*

* Leo Strauss: *Természetjog és történelem*. Budapest, Pallas Stúdió, 1999
* Leo Strauss – Joseph Cropsey (szerk.): *A politikai filozófia története I-II*. Budapest, Európa, 1994
* Carl Schmitt: *Politikai teológia*. Budapest, ELTE ÁJK, 1992.
* Eric Voegelin: Új politikatudomány. Budapest, NKE, 2014
* [Gallai Sándor](https://hu.wikipedia.org/w/index.php?title=Gallai_S%C3%A1ndor&action=edit&redlink=1)–[Török Gábor](https://hu.wikipedia.org/wiki/T%C3%B6r%C3%B6k_G%C3%A1bor_%28politol%C3%B3gus%29): *Politika és politikatudomány*. Budapest, Aula Kiadó, 2003
* [Pokol Béla](https://hu.wikipedia.org/wiki/Pokol_B%C3%A9la)–[Bihari Mihály](https://hu.wikipedia.org/wiki/Bihari_Mih%C3%A1ly): *Politológia*. Budapest, Nemzeti Tankönyvkiadó, 2004